El Portal de Transparència publica els acords sobre les mocions presentades al Ple Municipal
2025-07-24

Des del mes d’abril passat, el Portal de Transparència de l’Ajuntament de Burjassot (secció La institució, subsecció El Ple Municipal) inclou tots els acords adoptats pel Ple Municipal, en el que va d’any 2021, a través de les mocions que els diferents grups polítics amb representació eleven al Ple per al seu debat i possible aprovació.

Precisament amb aquesta publicació dels acords adoptats en el Ple, s’executa la moció presentada, en la sessió ordinària del passat 30 de març, pel Grup Municipal Ciutadans, en la qual s’instava l’equip de govern a “la creació d’un enllaç clar, visible i directe en la pàgina principal de la web de l’Ajuntament de Burjassot, denominat “Mocions” i “a l’obligació que les mocions de competència municipal i plenària, aprovades pel ple de la corporació, siguen incloses en un termini màxim d’un mes des de la seua aprovació, en l’apartat creat a aquest efecte en aquesta web“.